BODOLAND रादाब: मुसलपुर, 3 जुन : रायजोयाव कभित-19 जों सुबुंफोरा साग्लोबजाबाय थानायनि थाखाय साखा बन्द’ आइन खालामनायनि उनावबो थांनाय हरनि समाव मुसलपुर महकुमानि बरबरि थानानि सिंआव गोग्लैनाय आनन्द’पुरनि सिब’ मन्दिराव माखासे दुथां सुबुंफोरा लुट-पाट खालाम गोबां धोननि रां लानानै थांङो । बुधबारनि मोनाबिलि समाव मन्दिरनि पुजारिया आलारि साथि फोजोंनानै धुप-धुनाजों फुजा होखांनानै साबि थाला मारिनानै दोन्दोंमोन । नाथाय दिनै फुंनि समाव समावनो पुजा होनो फैनाय समाव पुजारिया मन्दिरनि साबि थालाखौ गेवनाय नुनो मोनो आरो मन्दिरनि परिचालना कमिटिखौ लिंहरनानै हाबो । मन्दिर परिचालना कमिटिनि आफादगिरि मुनिन्द्र कलिताया फोरमायथिनाय बादिब्ला दुथां सिखावफोरा मन्दिरनि दान होग्रायाव थानाय खमैबो 6 रोजा रांखौ लानानै थांदों । मख’नो नांगोनदि थांनाय माखासे दाननि सिगां बरबरि थानानि सिंयाव गोग्लैनाय बरबरि बाथौ आन्सलिक मन्दिरनिफ्रायबो दुथां सुबुंफोरा गोबां रांजों लोगोसेनो सना रुपा खावनानै लाना थांदोंमोन ।